ZMLUVA
o dodávke dezinfekčných, dezinsekčných a deratizačných prác

V súlade s ustanoveniami Obchodného zákonníka a iných všeobecne záväzných právnych predpisov, po prejednaní podmienok za akých budú práce objednávateľa.

u z a t v á r a j ú 

1. zhotoviteľ

2. objednávateľ

túto
z m l u v u

I.
Predmet zmluvy
1.	Predmetom zmluvy je vykonanie deratizácie priestorov a objektov podľa požiadaviek špecifikovaných v písomnej objednávke objednávateľa. 

II.
Čas a miesto plnenia
1.	Zmluvné strany sa dohodli, že zhotoviteľ vykoná predmet zmluvy podľa potreby objednávateľa.
2.	Záväzok zhotoviteľa je splnený dňom, v ktorom objednané práce ukončí. Ukončenie prác oznámi zhotoviteľ objednávateľovi bez zbytočného odkladu.
3.	Predmet zmluvy vykoná zhotoviteľ na mieste: určí objednávateľ.
4.	Zhotoviteľ sa zaväzuje, že predmet plnenia zmluvy zabezpečí vo vlastnom mene a na svoje náklady, vrátane všetkého potrebného materiálu a pomôcok. Služba je komplexná, t. j. s dodaním a uložením návnad, likvidáciou uhynutých hlodavcov, vrátanie vyhodnotenia účinnosti s predložením zoznamu prípravkov schválených MZ SR a ÚŠKVBal. v Nitre.
5.	Uvedené práce sa budú vykonávať na základe objednávok vždy do piatich dní.
6.	Zhotoviteľ sa zaväzuje vykonať práce podľa potrieb objednávateľa nasledovne:
- deratizácia – 1x ročne: jeseň.
O vykonaní deratizácie sa vedú záznamy. Práce budú realizované podľa platných technologických predpisov, právnych predpisov o veterinárnej starostlivosti a starostlivosti o zdravie ľudu, ako aj podľa noriem smerníc pre hygienu, schválených veterinárnou a hygienickou službou.
Postup prác:
Deratizačným prácam bude predchádzať mechanická očista priestorov. Po nej sa vykonajú tzv. prieskumné práce po zhodnotení ktorých sa vytvorí mapa priestoru, ktorá bude zaznamenávať ošetrené miesta a účinnosť použitých prípravkov. V rámci prieskumných prác sa zistí predmet, rozsah a cieľ deratizačných prác.    

III.
Práva a povinnosti

1.	Zhotoviteľ zabezpečí a sleduje odborné vykonanie dohodnutých prác, zodpovedá za dodržiavanie bezpečnostných predpisov pri realizácií predmetu zmluvy.
2.	Zhotoviteľ je povinný dbať, aby pri vykonávaní predmetu zmluvy bol objednávateľ vo svojej činnosti výkonom dohodnutých prác obmedzovaný iba v najnevyhnutnejšom rozsahu, rešpektujúc pritom všetky technické a bezpečnostné predpisy upravujúce podmienky, za akých je možné predmet zmluvy vykonať.
3.	Zhotoviteľ po skončení deratizačných  prác sa zaväzuje, že vyhodnotí a vypracuje kontrolu účinnosti a evidenciu všetkých použitých PROSTRIEDKOV
4.	Objednávateľ je povinný vykonanie predmetu zmluvy na výzvu zhotoviteľa skontrolovať a prevziať.
5.	Doba splatnosti faktúry za vykonané práce je 30 dní od jej doručenia objednávateľovi.

IV.
Cena a záruka

1.	Cena za realizovaný predmet zmluvy musí zohľadňovať rozsah prác ako aj druh a množstvo použitého materiálu. Údaje o týchto skutočnostiach potvrdí zhotoviteľ na dodacom liste.
2.	Na základe ponuky zhotoviteľa si objednávateľ vyberie pre neho najvhodnejšie prípravky po vzájomnej dohode. Všetky ponúkané prípravky musia byť schválené MZ SR.
3.	Záruka na vykonané práce je 6 týždňov.

V. Doba trvania zmluvy

1.	Zmluva je uzatvorená na dobu určitú  do 30.11.2011. 
2.	Zmluva môže zaniknúť vzájomnou dohodou, vypovedaním alebo iným zákonom stanoveným spôsobom.
3.	Zmluvu môže vypovedať ktorákoľvek zo strán aj bez udania dôvodu.
4.	Výpoveď musí byť daná písomne. Výpovedná doba je jeden mesiac.

VI.
Záverečné ustanovenia

1.	Zmluvou neupravené právne vzťahy medzi účastníkmi zmluvy sa riadia všeobecne záväznými právnymi predpismi platnými v SR.
2.	Písomná objednávka, ktorou objednávateľ konkretizuje jednotlivé dodávky prác, ktoré majú byť dodané zhotoviteľom na základe tejto zmluvy, sa po ich potvrdení zhotoviteľom stávajú neoddeliteľnou súčasťou tejto zmluvy.
3.	Zmluva je účinná dňom nasledujúcim po dni jej zverejnenia na webovom sídle mesta Košice. (www.kosice.sk)  

Zhotoviteľ							objednávateľ

V Košiciach, dňa.............................